OSNOVNA ŠKOLA IVANA MAŽURANIĆA

VINKOVCI

**PROTOKOL O DOLASKU U ŠKOLU, BORAVKA U ŠKOLI I ODRŽAVANJU NASTAVE**

Izrađen na temelju:

UPUTA ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2021./2022. (26.08.2021.)

Vinkovci, rujan 2021.

Ovaj protokol odnosi se na rad škole, u svrhu sprječavanja i suzbijanja epidemije Covid-19.

**Fizičko udaljavanje**. Rad ustanove prijeko je potrebno organizirati na način da se osigura koliko je moguće socijalno distanciranje (fizički razmak). Potrebno je poticati fizički razmak, kao i pojačanu osobnu higijenu djece/učenika.

**Higijena ruku.** Važno je i dalje održavati i uvesti u rutinu redovito pranje ruku tekućom vodom i sapunom. Ruke se peru prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun. Učenici od 1. do 4. razreda obavezno peru ruke pri ulasku u učionicu.

Pri pranju ruku potrebno je pridržavati se naputaka za pravilno pranje ruku.

**Dezinfekcija ruku**. Na ulazima u školu učenici od 5. do 8. razreda i odrasli koji ulaze u školu dezinficiraju ruke sredstvom za dezinfekciju.

**Provjetravanje prostorija.** Prostorije u ustanovi obvezno je provjetravati više puta dnevno, svakako prije dolaska i nakon odlaska djece/učenika, i to u trajanju od najmanje pola sata te u vrijeme odmora ili na način, ako to vremenske prilike dopuštaju, da se ostavi otvoren prozor.

**Organizacija rada s učenicima**

Koliko god je to moguće, potrebno je smanjiti fizički kontakt (bliski kontakt):

- učenika i učitelja iz jedne odgojno-obrazovne skupine/razrednog odjela s učenicima i učiteljima drugih odgojno-obrazovnih skupina/razrednih odjela

- roditelja učenika i djelatnika ustanove

- prilikom putovanja u/iz ustanove

- prilikom ulaska i izlaska iz ustanove

- tijekom cjelokupnog boravka u ustanovi.

Dopušteno je miješanje učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugim učenicima i učiteljima na način da je prilikom miješanja skupina/razrednih odjela obvezno držati najveći mogući razmak, kao i nošenje maske, osim za učenike od 1. do 4. razreda osnovne škole te prilikom sportskih aktivnosti.

Preporučeno je da svaka odgojno-obrazovna skupina/razredni odjel boravi u jednoj prostoriji što je više moguće, osim kada to zahtijeva nastavni proces poput nastave u kabinetima, vježbaonicama, informatičkim učionicama, nastave tjelesne i zdravstvene kulture u školskoj sportskoj dvorani i sl. Svaki razredni odjel ima svoju učionicu, s time da učenici od 5. do 8. razreda iz svojih učionica odlaze na nastavu fizike, tehničke kulture, kemije, biologije, informatike, tjelesne i zdravstvene kulture u učionice specijalizirane za navedenu nastavu.

Učenici od 5. do 8. razreda, učitelji predmetne nastave te stručni suradnici, ako je riječ o ustanovi u kojoj je razmak u učionicama između učenika manji od 1,5 m, moraju nositi maske.

**Organizacija prostora**

Bitno je prostorije što više i što češće provjetravati.

Prehranu je moguće organizirati u blagovaonici uz poštivanje svih epidemioloških mjera.

**Sanitarni prostor.** Toaleti su raspoređeni po razrednim odjeljenjima, kako bi se kontakt učenika iz različitih odjeljenja sveo na minimum (na primjer, jedan toalet je za dječake iz 5. razreda, a drugi za djevojčice iz 5. razreda). U svakom toaletu se nalazi tekući sapun i ubrusi, a učenike će se poticati i podsjećati da obavezno operu ruke nakon vršenja nužde.

**Ulazak i izlazak iz škole**

Dolazak učenika u školu će se odvijati prema unaprijed utvrđenom rasporedu koji će od ove školske godine biti u dvije smjene. Prilikom ulaska u školu na ulazima će dežurni učitelji voditi računa o pravilu fizičkog udaljavanja među učenicima te će upućivati učenike na **obaveznu dezinfekciju ruku pri ulasku i prelazak preko dezinfekcijskih barijera**. Svaki razredni odjel će ulaziti u različito vrijeme i na različite ulaze škole:

PRIJEPODNEVNA SMJENA:

1.a i 1.b ulaze na glavni ulaz u 7:40

3.a i 3.b ulaze s dvorišne strane isto u 7:40

5.a i 5.b ulaze na glavni ulaz u 7:50

7.a i 7.b ulaze s dvorišne strane isto u 7:50

POSLIJEPODNAVNA SMJENA:

6.a, 6.b i 6.c ulaze u 12:55 s dvorišne strane

8.a i 8.b ulaze isto u 12:55 na glavni ulaz

2.a, 2.b i 2.c ulaze u 13:00 s dvorišne strane

4.a, 4.b i 4.c ulaze isto u 13:00 na glavni ulaz.

Učenici svaki tjedan mijenjaju smjene pa raspored ulaska u školu za tjedan poslije je ovakav:

PRIJEPODNEVNA SMJENA

6.a, 6.b i 6.c ulaze u 7:40 s dvorišne strane

8.a i 8.b ulaze isto u 7:40 na glavni ulaz

2.a, 2.b i 2.c ulaze u 7:50 s dvorišne strane

4.a, 4.b i 4.c ulaze isto u 7:50 na glavni ulaz

POSLIJEPODNAVNA SMJENA:

1.a i 1.b ulaze na glavni ulaz u 12:55

3.a i 3.b ulaze s dvorišne strane isto u 12:55

5.a i 5.b ulaze na glavni ulaz u 13:00

7.a i 7.b ulaze s dvorišne strane isto u 13:00

Učenici izlaze iz škole na izlaze/ulaze gdje su i ušli.

**Ulazak roditelja u školu**

Djelatnici koji nisu cijepljeni i koji nisu preboljeli COVID-19 unazad devet mjeseci obvezno mjere tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine, kako je navedeno u nastavku.

Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji, nastavnici i profesori moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni.

**Ostale upute**

Obavještavaju se roditelji da ne dolaze u pratnji djeteta/učenika ako imaju simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi koronavirusom.

Također se mole roditelji da ne dovode dijete/učenika u ustanovu ako:

- ima simptome zarazne bolesti (npr. povišena tjelesna temperatura, kašalj, teškoće u disanju, poremećaj osjeta njuha i okusa, grlobolja, proljev, povraćanje)

- ima izrečenu mjeru samoizolacije

- imaju saznanja da je zaraženo koronavirusom.